I.3.2.2. Lwert n tmeṭṭut taqbaylit Ɣer tama n umezruy aqbur i d-yellan deg wungal Nayla, amaru yerra tamuɣli-is ɣer leɛwayed n tmetti taqbaylit anda i d-yewwi kra n temsal icudden ar lwert n tmeṭṭut taqbaylit, aladɣa tallit n yitukiyen (les Turcs). Ɣef temsalt-a amaru yenna: Tameṭṭut iwumi yefka Yilu aẓar n lwert, yettwaks-as ass-nni tezzi tejmaɛt n tnac, am umeqyas, terfed rray deg Lǧemɛa n Sarig, lewhi n 1768! Yeɣra Ccix n Teḥmamt Lfatiha, idɛa s lxir i wid iḥedren dina, i wid ur neḥdir; yedɛa s ccer i wid ara yekken nnig n wawal n tejmaɛt, ara yefken lwert i teqcict ɣas d tin kan i sɛan, ɣas ad yeffeɣ wayla-nsen ɣer twaculin nniḍen deg udrum22.